

**ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА**

**относно упражняването на делегирани правомощия от Комисията за приемане на делегирани актове съгласно член 56 от Директива 2011/61/ЕС от 8 юни 2011 г.**

**1. Въведение**

Директива 2011/61/ЕС от 8 юни 2011 г. относно лицата, управляващи алтернативни инвестиционни фондове и за изменение на директиви 2003/41/ЕО и 2009/65/ЕО и на регламенти (ЕО) № 1060/2009 и (ЕС) № 1095/2010 (Директива относно ЛУАИФ) предоставя правомощия на Комисията да приема делегирани актове в съответствие с членове 3, 4, 9, 12, 14 — 25, 34 — 37, 40, 42, 53, 67 и 68 от посочената директива. Тези правомощия са предоставени на Комисията за срок от 4 години, считано от 21 юли 2011 г., т.е. до 21 юли 2015 г.

**2. Правно основание за доклада**

Съгласно член 56 от Директивата относно ЛУАИФ Комисията трябваше да изготви доклад относно съответните делегирани правомощия поне 6 месеца преди края на 4-годишния срок, т.е. до 21 януари 2015 г.

**3. Упражняване на делегирането**

Комисията е упражнила всички делегирани правомощия с изключение на посочените в член 67, параграф 6 и член 68, параграфи 5 и 6 от Директива относно ЛУАИФ чрез 2 делегирани регламента:

* Делегиран регламент (ЕС) № 231/2013 на Комисията от 19 декември 2012 година за допълване на Директива 2011/61/ЕС на Европейския парламент и на Съвета по отношение на освобождаванията, общите условия във връзка с дейността, депозитарите, ливъриджа, прозрачността и надзора, публикуван в *Официален вестник на Европейския съюз* на 22 март 2013 г.
* Делегиран регламент (ЕС) 514/2015 на Комисията от 18 декември 2014 година относно информацията, която компетентните органи трябва да представят на Европейския орган за ценни книжа и пазари по силата на член 67, параграф 3 от Директива 2011/61/ЕС на Европейския парламент и на Съвета, публикуван в *Официален вестник на Европейския съюз* на 27 март 2015 г.

Представената по-долу таблица показва кои актове и съответни членове съдържат конкретни мерки за изпълнение, приети в рамките на съответните правомощия:

|  |  |
| --- | --- |
| Правомощия съгласно Директива 2011/61/ЕС | Делегиран акт, член |
| Член 3 | Членове 2—5 от Делегиран регламент (ЕС) № 231/2013 на Комисията от 19 декември 2012 г. |
| Член 4 | Членове 6—11 от Делегиран регламент (ЕС) № 231/2013 на Комисията от 19 декември 2012 г. |
| Член 9 | Членове 12—15 от Делегиран регламент (ЕС) № 231/2013 на Комисията от 19 декември 2012 г. |
| Член 12 | Членове 16—29 от Делегиран регламент (ЕС) № 231/2013 на Комисията от 19 декември 2012 г. |
| Член 14 | Членове 30—37 от Делегиран регламент (ЕС) № 231/2013 на Комисията от 19 декември 2012 г. |
| Член 15 | Членове 38—45 от Делегиран регламент (ЕС) № 231/2013 на Комисията от 19 декември 2012 г. |
| Член 16 | Членове 46—49 от Делегиран регламент (ЕС) № 231/2013 на Комисията от 19 декември 2012 г. |
| Член 17 | Членове 50—56 от Делегиран регламент (ЕС) № 231/2013 на Комисията от 19 декември 2012 г. |
| Член 18 | Членове 57—66 от Делегиран регламент (ЕС) № 231/2013 на Комисията от 19 декември 2012 г. |
| Член 19 | Членове 67—74 от Делегиран регламент (ЕС) № 231/2013 на Комисията от 19 декември 2012 г. |
| Член 20 | Членове 75—82 от Делегиран регламент (ЕС) № 231/2013 на Комисията от 19 декември 2012 г. |
| Член 21 | Членове 83—102 от Делегиран регламент (ЕС) № 231/2013 на Комисията от 19 декември 2012 г. |
| Членове 22— 24 | Членове 103—111 от Делегиран регламент (ЕС) № 231/2013 на Комисията от 19 декември 2012 г. |
| Член 25 | Член 112 от Делегиран регламент (ЕС) № 231/2013 на Комисията от 19 декември 2012 г. |
| Членове 34 — 37, член 40 и член 42 | Членове 113—115 от Делегиран регламент (ЕС) № 231/2013 на Комисията от 19 декември 2012 г. |
| Член 53 | Член 116 от Делегиран регламент (ЕС) № 231/2013 на Комисията от 19 декември 2012 г. |
| Член 67, параграф 5 | Делегиран регламент (ЕС) 514/2015 на Комисията от 18 декември 2014 г. |

Правомощията по член 67, параграф 6 и член 68 все още не са упражнени, тъй като се отнасят до прилагането на хармонизиран паспортен режим за ЛУАИФ от трета държава, които извършват дейности по управление и/или продажба в Съюза, и за ЛУАИФ от ЕС, които управляват АИФ от трета държава, както и свързания с тях график. Следователно правомощието съгласно член 67, параграф 6 се очаква да бъде упражнено през 2015 г. след получаването на доклад и становище на ЕОЦКП, които трябва да бъдат изготвени до 22 юли 2015 г. Правомощието по член 68, параграф 5 може да се упражнява след влизането в сила на посочения в член 67, параграф 6 делегиран акт, докато правомощието по член 68, параграф 6 може да бъде упражнено три години след влизането в сила на делегирания акт по член 67, параграф 6.

**4. Заключение**

С настоящия доклад Комисията изпълнява задължението за докладване съгласно член 56 от Директива 2011/61/ЕО.

Комисията приканва Съвета и Европейския парламент да вземат под внимание съдържанието на настоящия доклад.